KOMMISSIONENS BESLUTNING
af 14. november 2006
om EF-tilskud til udryddelse af klassisk svinepest i Tyskland i 2006
(meddelt under nummer K(2006) 5375)
(Kun den tyske udgave er autentisk)
(2006/777/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og
ud fra følgende betragtninger:
(1)
Ved beslutning 90/424/EØF er der fastsat procedurer vedrørende EF-tilskud til specifikke veterinærforanstaltninger, herunder aktioner af hastende karakter. Fællesskabet har mulighed for at bidrage til at få udryddet klassisk svinepest hurtigst muligt ved at yde et finansielt tilskud til medlemsstaternes støtteberettigede udgifter.
(2)
Udbetaling af EF-tilskud til aktioner af hastende karakter til bekæmpelse af klassisk svinepest finder sted efter reglerne i Kommissionens forordning (EF) nr. 349/2005 af 28. februar 2005 om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (2). Forordningen finder anvendelse på de EF-tilskud, som medlemsstaterne kan modtage til dækning af de støtteberettigede udgifter, der er fastsat i forordningen, til visse foranstaltninger til bekæmpelse af de sygdomme og i de situationer, der er nævnt i artikel 3, stk. 1, i beslutning 90/424/EØF.
(3)
I 2006 blev der konstateret et udbrud af klassisk svinepest i Tyskland. Sygdommens forekomst er en alvorlig fare for bestandene i Fællesskabet.
(4)
I henhold til Kommissionens beslutning 2006/346/EF af 15. maj 2006 om beskyttelsesforanstaltninger over for klassisk svinepest i Tyskland og om ophævelse af beslutning 2006/274/EF (3) skulle Tyskland træffe visse beskyttelsesforanstaltninger over for klassisk svinepest. Disse foranstaltninger omfatter forebyggende nedslagning af alle svinebedrifter i beskyttelseszonen omkring et bekræftet udbrud i Gemeinde Borken i Nordrhein-Westfalen.
(5)
Tyskland traf derfor de nødvendige hasteforanstaltninger til at undgå spredning af klassisk svinepest.
(6)
Den 12. september 2006 forelagde Tyskland de finansielle oplysninger, der kræves forud for tildeling af EF-tilskud, i overensstemmelse med artikel 6 i forordning (EF) nr. 349/2005.
(7)
Tyskland har opfyldt samtlige tekniske og administrative forpligtelser i forbindelse med de foranstaltninger, der er omhandlet i artikel 3 i beslutning 90/424/EØF og artikel 6 i forordning (EF) nr. 349/2005.
(8)
Det er en forudsætning for udbetaling af EF-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister.
(9)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
EF-tilskud
1. Der ydes EF-tilskud til Tyskland for udgifterne til hasteforanstaltninger til bekæmpelse af klassisk svinepest i 2006, herunder foranstaltningerne i artikel 5, stk. 2, i beslutning 2006/346/EF.
2. EF-tilskuddet udgør 50 % af de støtteberettigede udgifter. Tilskuddet udbetales ifølge de betingelser, der er fastsat i forordning (EF) nr. 349/2005.
Artikel 2
Betalingsvilkår for tilskuddet
Der udbetales en første rate på 5 000 000 EUR af det i artikel 1 omhandlede EF-tilskud.
Artikel 3
Adressat
Denne beslutning er rettet til Forbundsrepublikken Tyskland.
Udfærdiget i Bruxelles, den 14. november 2006.